b"\n_START_ARTICLE_\nEllen Key\n_START_SECTION_\nVida personal\n_START_PARAGRAPH_\nEllen Key va cr\xc3\xa9ixer en una atmosfera de liberalisme i, per aix\xc3\xb2, les seves idees pol\xc3\xadtiques eren radicalment liberals, ja que per a ella la llibertat era de capital import\xc3\xa0ncia. Tamb\xc3\xa9 era una fervent republicana. A partir dels anys 1880, el seu pensament esdevingu\xc3\xa9 m\xc3\xa9s radical, afectant primer les seues creences religioses i, posteriorment, els seus punts de vista sobre la vida en societat en general. Aix\xc3\xb2 va ser el resultat d'extenses lectures. Vers el final del decenni dels vuitanta i, particularment, durant la d\xc3\xa8cada seg\xc3\xbcent, va comen\xc3\xa7ar a llegir literatura socialista i a orientar-se gradualment cap a aquest corrent de pensament. _NEWLINE_Key va ser educada en una llar de fortes conviccions cristianes, per\xc3\xb2, a mesura que s'anava fent gran, va comen\xc3\xa7ar a q\xc3\xbcestionar l'educaci\xc3\xb3 rebuda. A partir de 1879, va comen\xc3\xa7ar a estudiar Charles Darwin, Herbert Spencer i T. H. Huxley. A la tardor d'aquest mateix any, va poder con\xc3\xa8ixer Huxley i Haeckel a Londres. El principi de l'evoluci\xc3\xb3, en el qual Key creia, va tindre una gran influ\xc3\xa8ncia sobre els seus punts de vista educacionals."